Akatay-nneɣ nebḍa-t ɣef tlata n yeḥricen; deg uḥric amenzu nefka-d tabadut i kra n wawalen icudden ɣer usentel-agi-nneɣ, ladɣa awal n tsuqilt i wumi nefka azal ameqqṛan. Imi nsenne-d ɣef tmuɣliwin n yemyura i qedcen di tsuqilt. daɣen nefka-d tabadut i tenfalit: tasuqilt taseklant, imi ɣer ṣṣenf-agi i yettekki wumud ɣef wacu nexdem tasleḍt. nessegza-d daɣen; tiẓri n unamek n tsuqilt i d-bnant tmusnawin: M. Lederer d D. Seleskovitch deg iseggasen-nni n 1990; tiẓri-agi tefka azal d amuqṛan i unamek deg tsuqilt.